kardosdrur/scandi-wiki huggingface dataset:
Jimmy Durmaz

Jakup Jimmy Durmaz (født 22. marts 1989), tidligere kendt som Jimmy Touma, er en svensk professionel fodboldspiller, som spiller for Allsvenskan-klubben AIK.

Klubkarriere

BK Forward og Malmö 
Durmaz begyndte sin karriere hos BK Forward i sin hjemby Örebro, før han i juli 2008 skiftede til Malmö. Han var her del af holdet som vandt det svenske mesterskab i 2010.

Gençlerbirliği 
Durmaz skiftede i juni 2012 til tyrkiske Gençlerbirliği.

Olympiakos 
Efter to år i Tyrkiet skiftede Durmaz til græske Olympiakos i august 2014. Han spillede to år hos Olympiakos, og var med til at vinde de græske mesterskab begge sæsoner.

Toulouse 
Durmaz skiftede til Toulouse i august 2016.

Galatasaray 
Durmaz vendte tilbage til Tyrkiet i juli 2019, da han skiftede til Galatasaray efter hans kontrakt med Toulouse havde udløbet.

Fatih Karagümrük 
Durmaz blev udlånt til Fatih Karagümrük for 2020-21 sæsonen. Efter en god sæson hos Karagümrük, skiftede Durmaz permanent til klubben i august 2021.

AIK 
Durmaz vendte tilbage til i januar 2023, da han skiftede til AIK.

Landshold

Ungdomslandshold 
Durmaz har spillet 8 kampe for the svenske U/21-landshold.

Seniorlandshold 
Durmaz debuterede for det svenske a-landshold den 8. februar 2011. Han var en del af den svenske trup til både EM 2016 i Frankrig og VM 2018 i Rusland.

Referencer

Eksterne henvisninger 

Personer fra Örebro
Fodboldspillere fra Sverige
Fodboldspillere fra Malmö FF
Fodboldspillere fra Gençlerbirliği
Fodboldspillere fra Olympiakos
Fodboldspillere fra Toulouse FC
Fodboldspillere fra Galatasaray SK
Fodboldspillere fra Fatih Karagümrük S.K.
Fodboldspillere fra AIK Fotboll
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Pambio Noranco

Pambio Noranco er et kvarter i byen Luganoc i Schweiz

Byer i Schweiz
Natura 2000-område nr. 117 Kajbjerg Skov

Natura 2000-område nr. 117 Kajbjerg Skov ligger på Østfyn, ud til Storebælt, syd for Nyborg , og har et areal på 294 hektar og er privatejet.

Områdebeskrivelse 
Kajbjerg Skov er levested for stor vandsalamander, og har stedvis en artsrig bundflora med flere arter af orkideer. Langs kysten findes et næsten ubrudt skovbryn af selvsået eg, bøg, vildæble og almindelig røn.

Natura 2000-området består af Habitatområde nr. H101 og
ligger i Nyborg Kommune i Vandområdedistrikt Jylland og Fyn og Vandområdedistrikt Sjælland i vandplanopland Vandplan 1.14 Storebælt 

Kajbjerg Skov er en del af den 720 hektar store naturfredning af området omkring Holckenhavn fra 1959

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
Habitatområder
Lokaliteter i Nyborg Kommune
Jack Pierce

Jack Pierce (født Janus Piccoulas 5. maj 1889, død 19. juli 1968) var en amerikansk sminkør. Han huskes for sit arbejde på mange Universal-film, så som Frankenstein med Boris Karloff i hovedrollen.

Referencer

Eksterne henvisninger 

 

Sminkører
Amerikanere i 1800-tallet
Amerikanere i 1900-tallet
Henry Holst

Henry Holst (25. juli 1899 – 19. oktober 1991) var en dansk violinist.

I 1913 kom han ind på Det Kongelige Danske Musikkonservatorium, hvor han studerede violin med Axel Gade og klaver under Carl Nielsen.

I sin tidligere karriere blev han gjort til koncertmester af Berliner Philharmonikerne under Wilhelm Furtwängler. Fra 1930'erne til midten af 1950'erne havde han sit virke i England som solokunstner og underviser. Han om the 1930s to the mid-1950s he was based in England, as a soloist and teacher. Han var professor på Royal Manchester College of Music og Royal College of Music i London. Efter 1954 flyttede han tilbage til Danmark, hvor han blev professor i violin på Det Kongelige Danske Musikkonservatorium.

References 
 

Violinister fra Danmark
Povl Riis

Povl Riis FRCP (født 28. december 1925, død 2. december 2017) var en dansk læge og gastroenterolog.

Karriere 
I 1956 brugte han for første gang forstervandsprøve til at diagnostisere genetiske sygdomme.

Riis tjente også som formand for Videnskabsetisk komité fra oprettelsen i 1979 og frem til 1998. Han skrev dena den anden version Helsinkideklarationen i 1975 sammen med Prof. Bloomquist (Sverige) og Prof. Engers (Norge). Han var også et af de grundlæggende medlemmer af Vancouver Group of Medical Editors.

Riis blev M.D. fra Københavns Universitet i 1952 og D.M.Sci i 1959. Han tjente som professor i medicin fra 1974-1996. Han var overlæge på den medicinske afdeling på Gentofte Hospital fra 1963 til 1976,,og overlæge i gastroenterologi på Herlev Hospital fra 1976-1996. 

Han var næstformand for European Science Foundation fra 1974-77 og formand for det medicinske forskningsråd 1972-77.

Han var chefredaktør på Ugeskrift for Læger fra 1957 til 1991.

Han var også med i redaktionen på Journal of the American Medical Association fra 1994 og nordisk samarbejde for medicin fra 1970 til 1972; Videnskabsetisk komité for medicin 1979–98.

Referencer

Eksterne henvisninger 
 Povl Riis på History of Modern Biomedicine Research Groups hjemmeside

Læger fra Danmark
Professorer fra Københavns Universitet
Modtagere af Klein-prisen
Alumni fra Københavns Universitet
Balkanika

Balkanika er et Serbisk band der repræsenterede Serbien i Eurovision Song Contest 2018 med sangen "Nova Deca" sammen med Sanja Ilić De opnåede en 19. plads i finalen.

Henvisninger 

Musikgrupper fra Serbien
Serbiens Eurovision Song Contest-deltagere
Deltagere ved Eurovision Song Contest 2018
Sanja Ilić

Aleksandar Sanja Ilić (kunstnernavn for Александар Сања Илић, født 27. marts 1951, død 7. marts 2021) var en serbisk komponist, keyboardist og arkitekt, som repræsenterede Serbien ved Eurovision Song Contest 2018 sammen med gruppen Balkanika med sangen "Nova Deca". De opnåede en 19. plads i den europæiske sangkonkurrence.

Eksterne henvisninger 

Serbiens Eurovision Song Contest-deltagere 
Deltagere ved Eurovision Song Contest 2018
Ilaparken

Ilaparken bruges også om Iladalen park i Oslo.
Ilaparken er en park omkranset af gaderne ved Ilevollen i Ila i Trondheim. I parken findes der en moderne musikpavillon, legeplads, siddepladser, en plads som er belagt med is om vinteren samt større beplantede områder og store græsarealer. Parken blev kåret til Årets grønne park af Norsk Anleggsgartnermesterlag i 1997.

Parken blev vedtaget beplantet i 1886 på initiativ af apoteker Johan Brun efter at den åbne plads tidligere havde været brugt som eksercerplads af borgerbevæbningen indtil denne blev nedlagt i 1882. Parken blev derefter anlagt i 1891, og stod færdig til arrangementer under byjubilæet i 1897. 

Under den nordiske fiskeriudstillingen i 1908 blev der bygget en større udsigtspavillon i parken, men denne blev senere nedrevet. I 1921 blev der bygget en vendesløjfe til Ilalinjen omkring parken, men denne blev nedlagt i 1983. I 1918 blev en gruppe fontæner foræret af  Jacob Digre som var udført af billedhuggeren Wilhelm Rasmussen, mens der i 1983 blev rejst en statue på sokkel af kong Sverre udført af Sivert Donali.

Gråkallbanen går forbi Ilevollen sammen med flere busforbindelser med Team Trafikk.

Referencer

Litteratur 

Bygninger, konstruktioner og anlæg i Trondheim
Alisson Becker

Alisson Ramses Becker eller bare Alisson (født 2. oktober 1992 i Novo Hamburgo, Brasilien), er en brasiliansk fodboldmålmand, der spiller for den engelske Premier League-klub Liverpool F.C. og for det brasilianske fodboldlandshold.

Klubkarriere

Internacional 
Alisson startede sin karriere i hjemlandet, hvor han både som ungdomsspiller og i de første år af sin seniorkarriere repræsenterede Porto Alegre-klubben Internacional. Her var han hele fire gange i træk med til at vinde Rio Grande do Sul-statsmesterskabet Campeonato Gaucho.

Roma 
I sommeren 2016 meldte AS Roma i Italien ud, at de havde sikret sig Alisson for en pris på 8 millioner euro.  Han fik sin debut for klubben 17. august 2016, da han startede mod FC Porto i en 1-1 kamp. Resten af sæsonen var han dog for det meste at finde på bænken til fordel for Wojciech Szczęsny, der på daværende tidspunkt var Romas foretrukne målmand. Alisson nåede dog at få 15 kampe for klubben i 2016/17-sæonen.

Alisson fik sin Serie A-debut i 2017/18-sæsonens første kamp, da han startede inde i en 1-0 sejr over Atalanta. Han spillede en stor rolle i klubbens fine sæson, da Roma nåede hele vejen til semifinalerne i Champions League. Alisson lukkede således ikke et eneste mål ind hjemme på Stadio Olimpico indtil semifinalen mod Liverpool 2. maj 2018, hvor Roma vandt 4-2, men samlet tabte 7-6. Alisson fik stor ros for sin flotte sæson i både Serie A og Champions League.

Liverpool 
I juli 2018 begyndte adskillige rygter at melde Alisson tæt på et klubskifte til engelske Liverpool FC. 19. juli blev det så bekræftet, at Alisson skiftede til klubben i en handel til 560 mio. kr (£66 mio.) inkl. diverse bonusser, hvilket dengang gjorde ham til den dyreste målmand nogensinde.

I sin første sæson i Liverpool blev han den målmand i Premier League, der forhindre modstanderne i at score i flest kampe (21), og han holdt også målet rent i Champions League-finalen og var dermed med til at sikre klubben sin sjette sejr i den fornemste europæiske turnering. Skønt han var skadet i begyndelsen af den følgende sæson var han også en vigtig brik i Liverpools første engelske mesterskab i 30 år. 16. maj 2021 blev han den første målmand i historien, der scorede et mål i åbent spil, da han med et hovedstødsmål allersidst i kampen sikrede klubben sejren på 2-1 mod West Bromwich Albion.

Landshold 
Alisson har (pr. november 2019) spillet 44 kampe for Brasiliens landshold. Han debuterede for holdet 13. oktober 2015 i en VM-kvalifikationskamp på hjemmebane mod Venezuela. Han var en del af den brasilianske trup til VM 2018 i Rusland.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Sport Club Internacional
Fodboldspillere fra AS Roma
Cássio Ramos

Cássio Ramos  eller bare Cássio (født 6. juni 1987 i Veranópolis, Brasilien), er en brasiliansk fodboldspiller (målmand). Han spiller for Corinthians i den brasilianske Serie A, som han har været tilknyttet siden 2012. Tidligere har han repræsenteret Grêmio samt de hollandske klubber PSV Eindhoven og Sparta Rotterdam.

Landshold 
Cássio har (pr. maj 2018) spillet én kamp for Brasiliens landshold. Han debuterede for holdet 10. november 2017 i en venskabskamp mod Japan. Han var en del af den brasilianske trup til VM 2018 i Rusland.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2018
Fodboldspillere fra Grêmio Foot-Ball Porto Alegrense
Fodboldspillere fra Sport Club Corinthians Paulista
Fodboldspillere fra PSV Eindhoven
Fodboldspillere fra Sparta Rotterdam
Ederson Moraes

Ederson Santana de Moraes eller bare Ederson (født 17. august 1993 i Osasco, Brasilien), er en brasiliansk fodboldspiller (målmand). Han spiller for Manchester City i den engelske Premier League, hvor han har været på kontrakt siden 2016.

Klubkarriere 
Ederson startede sin karriere i hjemlandet, men rejste i 2012 til Portugal, hvor han skrev kontrakt med Rio Ave. Her spillede han i tre sæsoner, inden han i sommeren 2015 skiftede til Lissabon-storklubben Benfica. Han spillede de to følgende år for klubben, og vandt det portugisiske mesterskab begge årene. I sommeren 2017 blev han købt af Manchester City i England for en pris på 35 millioner britiske pund. I sin første sæson i klubben var han med til at vinde både det engelske mesterskab og Liga Cuppen.

Landshold 
Ederson har (pr. maj 2018) spillet én kamp for Brasiliens landshold. Han debuterede for holdet 10. oktober 2017 i en VM-kvalifikationskamp mod Chile. Han var en del af den brasilianske trup til VM 2018 i Rusland.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2018
Fodboldspillere fra S.L. Benfica
Fodboldspillere fra Manchester City F.C.
Fagner Conserva Lemos

Fagner Conserva Lemos eller bare Fagner (født 11. juni 1989 i São Paulo, Brasilien), er en brasiliansk fodboldspiller (højre back). Han spiller for Corinthians i den brasilianske Serie A, som han har været tilknyttet siden 2014. Tidligere har han repræsenteret Vasco da Gama, Vitória, PSV Eindhoven og VfL Wolfsburg.

Landshold 
Fagner har (pr. maj 2018) spillet fire kampe for Brasiliens landshold. Han debuterede for holdet 26. januar 2017 i en venskabskamp mod Colombia. Han var en del af den brasilianske trup til VM 2018 i Rusland.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2018
Fodboldspillere fra Club de Regatas Vasco da Gama
Fodboldspillere fra Sport Club Corinthians Paulista
Fodboldspillere fra PSV Eindhoven
Fodboldspillere fra VfL Wolfsburg
Personer fra São Paulo
Pedro Geromel

Pedro Tonon Geromel (født 21. september 1985 i São Paulo, Brasilien), er en brasiliansk fodboldspiller (højre back). Han spiller for Grêmio i den brasilianske Serie A, som han har været tilknyttet siden 2015. Han har tidligere repræsenteret blandt andet Vitória Guimaraes i Portugal, FC Köln i Tyskland samt spanske Mallorca.

Landshold 
Geromel har (pr. maj 2018) spillet to kampe for Brasiliens landshold. Han debuterede for holdet 26. januar 2017 i en venskabskamp mod Colombia. Han var en del af den brasilianske trup til VM 2018 i Rusland.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2018
Fodboldspillere fra Grêmio Foot-Ball Porto Alegrense
Fodboldspillere fra 1. FC Köln
Fodboldspillere fra RCD Mallorca
Personer fra São Paulo
Gabriel Jesus

Gabriel Fernando de Jesus eller bare Gabriel Jesus (født 3. april 1997 i São Paulo, Brasilien), er en brasiliansk fodboldspiller (angriber). Han spiller for den engelske Premier League-klub Arsenal FC, som han har været tilknyttet siden 2022. Her skiftede han til fra Manchester City.

Klubkarriere 
Jesus startede sin karriere hos Palmeiras i fødebyen São Paulo, hvor han spillede både på ungdomsniveau og i de første år af sin seniorkarriere. Her var han med til at vinde både det brasilianske mesterskab og pokalturneringen Copa do Brasil.
I januar 2017 skiftede Jesus til den engelske Premier League-klub Manchester City for en pris på hele 27 millioner britiske pund. Han debuterede for klubben 21. januar 2017 i en Premier League-kamp mod Tottenham. Han vandt i 2018 både det engelske mesterskab og Liga Cuppen med klubben.

Jesus har  spillet 59 kampe og scoret 19 mål for Brasiliens landshold. Han debuterede for holdet 1. september 2016 i en VM-kvalifikationskamp på udebane mod Ecuador. Forinden havde han med et særligt udvalgt OL-landshold været med til at vinde guld ved OL 2016 på hjemmebane. Jesus var en del af den brasilianske trup til VM 2018 i Rusland og VM 2022 i Qatar.

Referencer

Eksterne henvisninger 

Fodboldspillere fra Brasilien
Fodboldspillere fra Palmeiras
Fodboldspillere fra Manchester City F.C.
Personer fra São Paulo
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Taison

Taison Barcellos Freda eller bare Taison (født 13. januar 1988 i Pelotas, Brasilien), er en brasiliansk fodboldspiller (offensiv midtbane / kant). Han spiller for den ukrainske Premier League-klub Shakhtar Donetsk som han har været tilknyttet siden 2013.

Klubkarriere 
Taison startede sin karriere i hjemlandet hos Porto Alegre-storklubben Internacional. Her spillede han frem til 2010, hvor han rejste til Ukraine og skrev kontrakt med Metalist Kharkiv. I 2013 skiftede han til Metalists ligarivaler fra Shakhtar Donetsk for en pris svarende til 110 millioner danske kroner.

Landshold 
Taison har (pr. maj 2018) spillet seks kampe og scoret ét mål for Brasiliens landshold. Han debuterede for holdet 6. september 2016 i en VM-kvalifikationskamp på hjemmebane mod Colombia. Han var en del af den brasilianske trup til VM 2018 i Rusland.

Referencer

Eksterne henvisninger 

Fodboldspillere fra Brasilien
Fodboldspillere fra Sport Club Internacional
Fodboldspillere fra FC Shakhtar Donetsk
Deltagere ved verdensmesterskabet i fodbold 2018
Pindsvin (flertydig)

Pindsvin har flere betydminger:
 Pattedyr:
 Pindsvin - latin: Erinaceus europaeus, også kaldet vesteuropæisk pindsvin.
 Pindsvin (familie) - latin Erinaceidae.
 Tjekkisk pindsvin - kampvognsspærringer lavet af I-bjælker eller kraftigt vinkeljern.

Se også 
 Pindsvinefisk-familien
 Pindsvineknop
 Pindsvineknop-familien
Judo under sommer-OL 2020

Judo under sommer-OL 2020 finder sted 25. juli - 1. august og bliver afviklet i Nippon Budokan, der ligger centralt i Heritage zonen. Der bliver kvalificeret 386 judokæmpere til de i alt 14 individuelle discipliner for både herrer og damer. Herudover skal der for første gang konkurreres i en mixed holdkonkurrence.

Format 

I alle individuelle discipliner bliver der startet med ottendedelsfinalerne og der bliver kæmpet efter cup modellen. De 8 øverste på verdensranglisten pr. 24. maj 2020, bliver seedet og kan derfor ikke mødes indbyrdes før i kvartfinalerne. Elimineringskampene fortsætter indtil der er fundet de to udøvere, som skal mødes i finalen og så derfor skal kæmpe om guldmedaljen. Alle taberne af kvartfinalerne går herefter til en opsamlingsrunde, hvor vinderne efterfølgende møder taberne af semifinalerne om to bronzemedaljer. I mixed holdkonkurrencen vil de 4 øverste på verdensranglisten pr. 24. maj 2020, bliver seedet og vil derfor først deltage i konkurrencen fra kvartfinalerne. Efter kvartfinalerne vil konkurrencen blive afviklet efter samme format som de individuelle konkurrencer.

Medaljefordeling

Medaljetagere

Mix

Herrer

Damer

Referencer

Eksterne henvisninger 
 https://tokyo2020.org/en/games/sport/olympic/judo/
 https://www.ijf.org/wrl
Formepizol

Fomepizol er en modgift ( antidot) mod ethylenglykol- og methanolforgiftning. 

Det gives enten alene eller eventuelt sammen med hæmodialyse. Medikamentet administeres intravenøst.

Kendte bivirkninger inkluderer bl.a. hovedpine, kvalme, træthed og svimmelhed.

Kilder og henvisninger
Fomepizol  på felleskatalogen.no

Lægemidler
Sakura Hauge

Sakura Hauge (født 7. januar 1987 i Bergen, Norge) er en norsk håndboldspiller som spiller for franske ESBF Besançon og for Japans kvindehåndboldlandshold.

Klubkarriere 
Sakura Hauge begyndt sin karriere i den lokale klub IL Gneist som er placeret i Bergen, inden hun skiftede til Stabæk IF i Oslo. Herefter spillede hun for Nordstrand IF inden hun i 2007 skiftede til Tertnes HE i Bergen hvor hun spillede i syv sæsoner. I 2014 skiftede hun til Vipers Kristiansand inden hun i sommeren 2018 skiftede til Nykøbing Falster Håndboldklub i Danmark. Efter en enkelt sæson i dansk håndbold skiftede hun i 2019 til den franske klub ESBF Besançon.

Landsholdskarriere 
Indtil 2008 spillede Sakura Hauge 22 ungdomslandsholdkampe for Norge, inden hun blev seniorspiller. Hun var i bruttotruppen for Norges landshold ved EM i håndbold 2010 og ved OL i London i 2012. Hun nåede at spille 2 landskampe for Norge inden hun i 2015 valgte at stille op for det japanske landshold, i Japan er hun kendt som Sakura Kametani. Hun spillede tre kampe for Japan ved VM i 2015 i Danmark. Ved VM i 2017 i Tyskland var hun en bærende profil for det japanske landshold som nåede til ottendedelsfinalen , hvor de tabte til Holland 24-26 efter overtid, i den kamp blev Sakura Hauge kåret som kampens spiller.

Hun repræsenterede , da hun var blandt de udvalgte i landstræner Ulrik Kirkelys endelige trup ved Sommer-OL 2020 i Tokyo, hvor holdet endte på en samlet 12. plads. Hun deltog også ved VM 2015 i Danmark og VM 2017 i Tyskland.

Hun var også med til at vinde sølv ved Asienmesterskabet i 2018 på hjemmebane, dog efter finale-nederlag til , med cifrene 25-30.

Referencer

Eksterne henvisninger 

Håndboldspillere fra Norge
Håndboldspillere fra Japan
Håndboldspillere fra Vipers Kristiansand
Håndboldspillere fra ESBF Besançon
Personer fra Bergen
Håndboldspillere ved sommer-OL 2020
Canon EOS M5

Canon EOS M5 er et digitalt spejlløst systemkamera annonceret af Canon  15. september 2016, salget begyndte november 2016.

Canon EOS M5 anvender  Canons EF-M bajonetfatning til objektiverne men kan med overgangsring også udnytte Canons EF og EF-S objektiver.

Nøgle funktioner 

 Canon EF-M bajonetfatning
 24.2 megapixel dual-pixel, APS-C, CMOS-sensor. Den samme sensor anvendes i Canon EOS 80D.
 ISO 100 – 25600 (med automatisk eller manuel valg af følsomhed)
 Dual Pixel CMOS autofokus med 49 fixpunkter
 1.62 megapixel touchscreen på 3,2 tommer
 2.36 megapixel OLED søger (EVF). EOS M5 er Canons første spejlløse systemkamera med indbygget elektronisk søger.
 DIGIC 7 processor
 Op til 9 billeder pr. sek. uden AF eller 7 billeder pr. sek med AF
 Betjening fra touchskærmen eller ved hjælp af fire hjul (program, blænde, ISO, blændekorrektion)
 WiFi, NFC og Bluetooth
 lagring på SD, SDHC, SDXC
 optager film i HD (1080p) i 60, 30 eller 24 fps
 Batteri LP-E17
 Størrelse uden objektiv: 116 x 89 x 61 mm
 Vægt uden objektiv: 427 gram

Se også 

 Canon EOS M
 Canon EOS M2
 Canon EOS M3
 Canon EOS M6
 Canon EOS M10
 Canon EOS M50
 Canon EOS M100

Henvisninger

Eksterne henvisninger 

 Canon EOS M site

Kameraer
EOS M5
Holmkjær

Holmkjær, Holmkær (dansk) eller Holmkjer (tysk) er en bebyggelse og et skovområde beliggende mellem Gelting og Ravnholt by og nær den lille landsby Lebæk i det nordøstlige Angel i Sydslesvig. Administrativt hører stedet under Gelting Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet under Gelting Sogn. Sognet lå i Kappel Herred, da området tilhørte Danmark.

Holmkjær er første gang nævnt 1730. Den cirka 51 ha store Holmkjær Skov er er blandskov med bøg, eg, ædelgran og rødgran. Der er påfaldende mange træer af høj alder. I vest støder skoven til den mod Gelting Bugt løbende Lebæk. Skoven hørte tidligere under Gelting gods.

Eksterne henvisninger 
 Hof Holmkjer

Noter 

Skove i Sydslesvig
Angel
Sejlbræt RS:X

Sejlbræt RS:X er udviklet af firmaet NeilPryde Windsurfing efter en konkurrence forud for OL 2008 i Beijing. Formålet med konkurrencen var at tilsikre et ensartet sejlbræt til brug ved de olympiske lege. Sejlbræt RS:X har været i produktion siden 2005. Designet har tilladt en avanceret konstruktion af mast og boom produceret i karbon. Selve brætdesignet er relativt bredt, hvilket muliggør konkurrencer i blæst fra 3 til 30 knob. Sejlbræt RS:X kan anvende to størrelser sejl. Der er et 9,5 m2 sejl, der anvendes af herrer i konkurrence og et 8,5 m2 sejl, der anvendes af damer i konkurrence. Rig er identisk for de to størrelser sejl.
Sejlbådstyper